MUNICIPIUL CRAIOVA

CONSILIUL LOCAL AL MUNICIPIULUI CRAIOVA


                                                         HOTĂRÂREA NR. 362
privind repartizarea, în vederea închirierii, a unor locuinţe sociale destinate închirierii 
Consiliul Local al Municipiului Craiova întrunit în şedinţa ordinară din data de 28.09.2017;
Având în vedere raportul nr.126750/2017 întocmit de Direcţia Fond Locativ şi Control Asociaţii de Proprietari prin care se propune repartizarea, în vederea închirierii, a unor locuinţe sociale destinate închirierii;

În conformitate cu prevederile art.48 din Legea Locuinţei nr.114/1996, republicată, cu modificările şi completările ulterioare, art.30 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr. 114/1996 şi art.15 din Ordonanţa de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe;

          Potrivit Hotărârii Consiliului Local nr.122/2016 referitoare la Regulamentul de organizare şi funcţionare al Comisiei Sociale pentru analiza şi repartizarea locuinţelor destinate închirierii şi la criteriile pentru stabilirea ordinii de prioritate în soluţionarea cererilor de locuinţe sociale/destinate închirierii din fondul locativ de stat şi Hotărârii Consiliului Local al Municipiului Craiova nr.194/2016 privind aprobarea listelor pentru stabilirea ordinii de prioritate în soluţionarea cererilor de locuinţe şi în repartizarea locuinţelor sociale, precum şi în repartizarea locuinţelor destinate închirierii din fondul locativ de stat, în anul 2017;
În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă modificarea fondului unic de locuinţe sociale, destinat închirierii persoanelor şi/sau familiilor evacuate sau care urmează a fi evacuate din locuinţe retrocedate în natură foştilor proprietari aprobat prin Hotărârea Consiliului Local al Municipiului Craiova nr.136/2013, modificată și completată, prin excluderea locuinţelor situate în municipiul Craiova, str. 22 Decembrie 1989, bl.6 vechi, cam.54 şi respectiv str. Brestei, nr.257, bl.51 garsoniere, cam.204.
Art.2. Se aprobă repartizarea, în vederea închirierii, a 7 locuinţe sociale, către persoanele prevăzute în anexa  care face parte integrantă din prezenta hotărâre.

Art.3. Se împuterniceşte Primarul Municipiului Craiova să încheie şi să semneze contractele de închiriere pentru locuinţele prevăzute la pct.1-3 din anexa la prezenta hotărâre.
Art.4. Contractele de închiriere a locuinţelor prevăzute la pct.4-7 din anexa la prezenta hotărâre, vor fi încheiate de către Regia Autonomă de Administrare a Domeniului Public şi Fondului Locativ Craiova.
Art.5. Chiria lunară aferentă inchirirerii locuinţelor prevăzute la art.1 din prezenta hotărâre, se stabileşte conform anexei care face parte integrantă din prezenta hotărâre.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Direcţia Economico-Financiară şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

